આ વેળાએ મંત્રીએ જણાવ્યું હતું કે, બારડોલીના નાગરિકોની સુવિધા વૃધ્ધિનું આ એક મહત્વપૂર્ણ સોપાન છે. બારડોલીમાં ઘરઆંગણે પાસપોર્ટ સેવા કેન્દ્રની સુવિધા આપવાનું સરાહનીય અને સીમાચિહ્નરૂપ પગલું લીધું છે. બારડોલીમાં પાસપોર્ટ સેવા કેન્દ્ર ઉપલબ્ધ થતાં લોકોની સમય, શક્તિ અને નાણાની બચત થશે એમ તેમણે જણાવ્યું હતું. લોકોની અપેક્ષાઓ પુરી કરવા તથા જરૂરી તમામ સુવિધા આપવા રાજય સરકાર સક્રિય અને સંકલ્પબદ્ધ છે. બારડોલીને ટુંકમાં એન.આર.આઈ.સેન્ટરની સુવિધા પણ ઉપલબ્ધ થવાની જાહેરાત પર તેમણે કરી હતી. પાસપોર્ટ સેવા શરૂ થવાથી હજારો લોકોને સૂરત સુધી જવું નહી પડે અને ઘર આંગણે પાસપોર્ટ મેળવવાની સવલત મળશે.